open-index/open-wikipedia-markdown huggingface dataset:
Kaanaan moottoriurheilukeskus

**Kaanaan moottoriurheilukeskus** eli **Kaanaa Center** on Tampereella Kaanaan kylässä, entisen Teiskon kunnan alueella sijaitseva harrastus- ja monitoimikeskus, joka tunnettiin aiemmin nimellä Teiskon ilmailu- ja moottoriurheilukeskus. Keskusta ylläpitää Tampereen Vauhtipuisto ry.

Keskus perustettiin 1980-luvun alussa, jolloin siinä yhdistettiin ilmailu ja moottoripyöräurheilu. Myöhemmin siellä on järjestetty myös autourheilu- ja suunnistuskilpailuja. Teiskon lentokenttä sijaitsee keskuksen yhteydessä. 

## Lähteet
Jokijärvi (Joroinen)

**Jokijärvi** on osin kulttuurimaiseman reunustama järvi Joroisissa Pohjois-Savon eteläosassa. Sen pinta-ala on 1,3 neliökilometriä. Etäisyys Kuopiosta on 76 kilometriä etelään ja Joroisten keskusta sijaitsee muutaman kilometrin Jokijärveltä kaakkoon.

## Maantiede
Jokijärven pohjoisosaa jakaa Koivuniemi ja sen kaakkoispuolinen Jokisaari. Niiden eteläpuolella, järven itäosassa, sijaitsevat järven syvimmät alueet. Jokijärven lounaisosan muodostaa matala Kattilalahti. Pohjoisosaa erottaa eteläosasta länsirannan Marjoniemi. Noin 15 prosenttia Jokijärvestä on vähintään kuusi metriä syvä. Syvin piste, noin 14 metriä, sijaitsee järven eteläpuoliskolla. Yhdeksisen hehtaaria järvestä on vähintään kymmenen metriä syvä.

Jokijärven saariluku on kolme. Saarten yhteenlaskettu pinta-ala on noin 7,2 hehtaaria. Laajin saari on Jokisaari. Kaksi muuta saarta ovat yli aarin mutta alle hehtaarin laajuisia. Jokijärven yli on rakennettu rautatie, joka kulkee Jokisaaren ja Koivuniemen yli. Järven pohjoispuolella levittäytyy Pasalankylän kulttuurimaisema. Järven itäpuolisen Lapinmäen laki on lähes 150 metriä merenpinnan yläpuolella eli noin 65 metriä järvenpintaa ylempänä.

Jokijärven tulouoma on lännestä laskeva Huutokoski. Se alkaa Sysmästä (88,2 metriä merenpinnan yläpuolella). Jokijärven lasku-uoma on kaakkoon virtaava Mikonkoski.

Jokijärven vesitilavuus on 4&nbsp;223&nbsp;000 kuutiometriä.

Jokijärvi (04.251.1.004) kuuluu Välijoen–Sysmäjärven alueeseen (04.251), joka on kolmannen jakovaiheen vesistö Vuoksen vesistössä (04). Toinen jakovaihe on Sysmäjärven valuma-alue (04.25) ja ensimmäinen jakovaihe on Haukiveden–Kallaveden alue (04.2). Jokijärvi on kolmanneksi laajin Välijoen–Sysmäjärven alueen 24:stä vakavedestä.

## Lähteet
Laklajärvi

**Laklajärvi** on Laklavaaran itäpuolella sijaitseva saareton järvi Lieksassa Pohjois-Karjalassa. Sen pinta-ala on 72 hehtaaria. Etäisyys Joensuusta on 109 kilometriä pohjoiskoilliseen.

## Maantiede
Laklajärven ulottuvuus kaakosta luoteeseen on noin 2,2 kilometriä. Järvi kapenee kohti pohjoista. Etelässä sijaitsee Lintulahti, jonka pohjoispuolella sijaitsee Lintuniemi. Laklajärvi on matala, noin kahdeksan prosenttia siitä on vähintään kuusi metriä syvä. Syvin piste on noin kahdeksan metriä.

Laklajärven itärannalla on joitakin pientaloja. Järvi on laajalti soiden ympäröimä, mutta järven länsipuolisen Laklavaaran laki on ylänköä yli 200 metriä merenpinnan yläpuolella. Itäpuolella sijaitsee Laklavaaran kämppä. Noin puolitoista kilometriä kämpältä luoteeseen sijaitsee Lakla-aho.

Laklajärven tulouoma on Ohtajoki, joka alkaa noin kahden kilometrin päästä Ohtalammelta (155,0 metriä merenpinnan yläpuolella). Ohtalampeen virtaa Saarijoki, joka alkaa pohjoisesta Saarijärveltä (173,6 metriä mpy), joka on valuma-alueen laajin järvi. Laklajärven luusua sijaitsee järven luoteiskolkassa, josta alkaa Laklajoki, joka virtaa Laklavaaran pohjoispuolitse.

Laklajärven vesitilavuus on 1&nbsp;970&nbsp;000 kuutiometriä.

Laklajärvi (04.436.1.004) kuuluu Laklajoen valuma-alueeseen (04.436), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijärven alue (04.43) ja ensimmäinen jakovaihe on Pielisen reitin valuma-alue (04.4). Laklajärvi on toiseksi laajin Laklajoen valuma-alueen kahdeksastatoista vakavedestä. Sitä seuraa noin 38-hehtaarinen Kaksinkantaja.

## Lähteet
Niagaran raamattukonferenssi

**Niagaran raamattukonferenssi** oli vuosina 1878–1900 Kanadassa järjestetty herätyskristillinen herätys- ja profetiakokousten sarja. Tapahtumassa puhujat saarnasivat voittoisasta kristillisestä elämästä sekä raamatun profetioista. Konferenssi oli kasvualusta premillenialistiselle dispensationalismille. Tämä teologinen suuntaus oli saanut alkunsa vuosisadan alkupuolelta transatlanttisista yhteyksistä, mutta alkoi saada yhä enemmän kannattajia raamatunkonferenssien välityksellä.

## Niagaran julistus
Niagaran raamattukonferenssi laati ensimmäiset luovuttamattomien perusoppien listat. Vuonna 1878 Niagaran konferenssi antoi jullistuksen, joka reagoi modernismin nousuun korostamalla Raamatun täydellistä luotettavuutta ja suoraa taivasta tullutta ilmoitusta.

Hyväksytyn julkilausuman mukaan säännön koski sekä Raamatun pelastusoppillisia että historiallisia ja maantieteellisiä lausumia. Siitä seurasivat autentisen kristinuskon luovuttamattomat dogmit – kolminaisuusoppi, oppi perisynnistä ja käsitys pelastumisesta uskon kautta (*[[sola fide]]* -oppi).
* Niagaran julistuksen mukaan pelastus oli mahdollista vain uskosta, Jeesuksen sovituskuoleman tähden ja yksilön henkilökohtaisen uudestisyntymisen kautta. Kaikki uudestisyntymättömät olivat Saatanan vallassa, eikä heidän ollut mahdollista saada aikaan eetrisä, kulttuurista eikä yhteiskunnallista edistystä.
* Uudestisyntyneet sen sijaan saattoivat olla varmoja omasta pelastuksestaan. Kasteessa vuodatetun Pyhän Hengen kautta heistä oli muodostettu kaikki ulkoiset instituutioita todempi *ekklesia* eli kirkko tai seurakunta, Jeesuksen Kristuksen ruumis, jonka jokainen jäsen pääsi taivaaseen heti kuolemansa hetkellä.
* Niagaran julistus korosti, että kirkko ei käännyttäisi maailmaa ennen Jeesuksen toista tulemista, vaan maailma oli "nopeasti kypsymässä tuomiolle" ja "kristilliseksi tunnustautuvassa kirkossa oli alkamassa kauhistuttava uskosta luopuminen", jonka vain Kristuksen "henkilökohtainen ja premillenlialistinen paluu" saattoi lopettaa.

Viimeistä, Jeesuksen premillennialistista paluuta korostanutta osaa lukuun ottamatta Niagaran luettelo oli suurin piirtein sama kuin se, jonka fundamentalisti-sanan ensimmäisenä käyttöön ottaneet konservatiiviteologit laativat. Se julkaistiin yhteensä 64 pohjoisamerikkalaisen ja brittiläisen teoloogin toimesta.

## Lähteet
Pellegrinistraßen metroasema

**Pellegrinistraße** on Münchenin metron U4-linjan suunniteltu pääteasema, jonka avaamista on suunniteltu vuodelle 2040. Se rakennetaan Bogenhausenin kaupunginosaan.

## Lähteet
Mikel Vesga

**Mikel Vesga Arruti** (s. 8. huhtikuuta 1993 Vitoria-Gasteiz) on espanjalainen jalkapalloilija, joka pelaa puolustavan keskikenttäpelaajan pelipaikalla. Hän edustaa Espanjan pääsarjassa Primera Divisiónissa pelaavaa Athletic Bilbaota.

Vesga on voittanut nykyisen seuransa kanssa kaudella 2023–2024 Copa del Reyn ja 2020–2021 Espanjan supercupin.

## Lähteet

## Aiheesta muualla
Trimetylaminuria

**Trimetylaminuria** on harvinainen aineenvaihduntasairaus, joka aiheuttaa trimetyyliamiinin kertymistä ja siihen liittyvää, mätänevän kalan kaltaista hajua. Sairauteen liittyy yleensä maksan FMO3-entsyymin (flaviiniin liittyvä mono-oksygenaasi 3) puutos tai toimintahäiriö. Yleensä trimetylaminuria on autosomissa peittyvästi periytyvä.

Trimetylaminuria ei ole hengenvaarallinen sairaus, mutta voi aiheuttaa suuria psykologisia ja sosiaalisia haasteita. Masennusta on esiintynyt monilla sairastuneilla. Hajun erittyminen kehosta, hengityksestä ja virtsasta voi olla synnynnäistä tai alkaa lähempänä murrosikää. Trimetylaminuria on kuvattu lääketieteellisessä kirjallisuudessa ensimmäisen kerran vuonna 1970. Sairauteen ei ole parantavaa hoitoa vaan hoidolla tähdätään oireiden minimointiin ja elämänlaadun parantamiseen. Maailmanlaajuisesti trimetylaminurian esiintyvyydeksi on arvioitu 1/200&nbsp;000 – 1/1&nbsp;000&nbsp;000. Joissain väestöissä, kuten aškenazijuutalaista tai uusiguinealaista alkuperää olevilla henkilöillä on havaittu taudin olevan yleisempi.

Primaaria trimetylaminuriaa vastaavat oireet eli sekundaarisen trimetylaminurian voivat aiheuttaa myös esimerkiksi liiallinen koliinin ja karnitiinin saanti, maksan vajaatoiminta, portosysteeminen shuntti, kuukautiset, virusperäinen maksatulehdus tai testosteronihoito.

## Lähteet
Ailianos Taktikos

**Ailianos Taktikos** (, ; 100-luku) oli antiikin aikainen kirjailija, joka toimi Roomassa.

## Elämä

Ailianos Taktikoksesta tiedetään henkilönä vain vähän. Hän eli keisari Hadrianuksen aikana. Hänen arvellaan olleen kreikkalainen, ja siksi hänestä käytetään kreikkalaista nimimuotoa, mutta hän asui ja toimi Roomassa. Hän ei varmuudella ole sama henkilö kuin Claudius Aelianus, joka oli myöhemmin elänyt roomalainen sofisti ja retoriikan opettaja.

## Teokset

Ailianos kirjoitti teoksen *Kreikkalaisten sotilasjärjestyksestä* (), jonka hän omisti Hadrianukselle. Se koostuu 53 luvusta. Hän kuvaa siinä kreikkalaisten armeijoiden toimintaa. Erityisesti se on ollut tärkeä lähde tiedoille makedonialaisten falangien toiminnasta. Ailianos esittää teoksessaan myös lyhyen kuvauksen Rooman armeijan kokoonpanosta hänen aikanaan. Teos syntyi, kuten Ailianos kertoo omistuskirjoituksessa, keskustelusta, jonka hän oli käynyt keisari Nervan kanssa Frontinuksen talossa Formiaessa. Ailianos lupaa teoksessaan kirjoittaa myös teoksen merisodankäynnistä, mutta jos sellainen todella kirjoitettiin, se on kadonnut.

Teoksen *Kreikkalaisten sotilasjärjestyksestä* *[[editio princeps]]in* eli ensimmäisen painetun laitoksen, joskin huonolaatuisen sellaisen, julkaisi Michel de Vasconsan vuonna 1532. Seuraava, huomattavasti parempi, oli Francesco Robortellon (Franciscus Robortellus) toimittama ja ilmestyi Venetsiassa 1552 (4to.). Siihen sisältyi uusi latinankielinen käännös ja runsaasti kuvitusta. Myöhempiin laitoksiin lukeutuu Elzevirin Leidenissä vuonna 1613 painattama. Se on tavallisesti sidottu yhteen Leo VI:n *[[Taktika]]n* kanssa.

Ensimmäisen latinankielisen käännöksen teki Theodoros Thessalonikelainen. Se julkaistiin Roomassa vuonna 1487 yhdessä Frontinuksen, Modestuksen ja Vegetiuksen teosten kanssa. Tämä käännös on myös mukana Robortellon laitoksessa, jossa on siis kaksi latinankielistä versiota. Englanniksi teoksen käänsi ensimmäisenä John Bingham (Lontoo, 1616, folio). Uusin kreikan- ja englanninkielisen tekstin painos on Christopher Matthew'n toimittama ja vuodelta 2012 (tarkistettu 2013).

## Lähteet

## Kirjallisuutta

*
Deinias Argoslainen

**Deinias Argoslainen** (, ; 200-luku eaa.) oli antiikin kreikkalainen kirjailija, joka oli kotoisin Argoksesta ja kirjoitti Argoliin historiaa käsitelleen teoksen. Siihen viittaavat Plutarkhos sekä skoliastit.

Deiniaan ajoitus on epävarma. On kyseenalaista, pitäisikö tämä Deinias samaistaa Athenaioksen mainitsemaan keksintöjen historiaa käsitelleen teoksen kirjoittajaan. Kyseessä on mahdollisesti sama Deinias, joka Plutarkhoksen mukaan murhasi Sikyonin tyranni Abantidaan yhdessä dialektikko Aristoteleen kanssa.

## Lähteet
Deinias

**Deinias** (, ) voi viitata seuraaviin antiikin kreikkalaisiin henkilöihin:

* Deinias Argoslainen (200-luku eaa.), kirjailija
* Deinias Ateenalainen (toimi n. 325 eaa.), puhuja
* Deinias, taidemaalari
Zaglossus bartoni

**Zaglossus bartoni** on Uudessa-Guineassa elävä nokkaeläin. Se elää pääosin saaren vuoristometsissä noin 2 000 – 3 000 metrin korkeudessa. Kolmen muun nokkasiililajin ja vesinokkaeläimen ohella *Zaglossus bartoni* on yksi viidestä nokkaeläimiin kuuluvasta nisäkäslajista, jotka eivät synnytä eläviä poikasia vaan munivat.

*Zaglossus bartoni* on suurin elävistä nokkaeläimistä, ja se painaa 5–10 kg. Nokka on keskimäärin noin 12 cm pitkä. Mustasta tummanruskeaan vaihteleva turkki on pitkä ja tiheä. *Zaglossus bartonilla* ei ole hampaita, mutta ruoan jauhamisessa helpottaa suun takaosassa oleva sarveiskerros. 

Muiden Zaglossus-suvun nokkaeläinten tavoin se on yöeläin. Se kaivaa maanalaisia käytäviä sekä reittejä tiheän kasviston läpi. *Zaglossus bartoni* pääosin välttää muiden nokkasiilien kohtaamista ja liikkuu yksin, mikä on vaikeuttanut lajin tutkimista.

## Lähteet
Herodikos Babylonlainen

**Herodikos Babylonlainen** (, ; 100-luku eaa.?) oli antiikin kreikkalainen grammaatikko, joka oli kotoisin Babylonista.

## Elämä

Herodikoksesta henkilönä ei tiedetä juuri mitään. Eräs hänen epigramminsa Aristarkhoksen koulukunnan grammaatikkoja vastaan on säilynyt Athenaioksella ja sisältyy myös *[[Kreikkalainen antologia|Kreikkalaiseen antologiaan]]*. Epigrammin sisällöstä voidaan päätellä, että kyseessä on sama henkilö kuin grammaatikko Herodieus, jota Athenaios kutsuu ”krateslaiseksi” (), mikä viittaa grammaatikko Krates Malloslaiseen, ja jonka näkemykset Homeroksen skoliasti mainitsee Aristarkhoksen näkemyksistä poikkeavana. Hänen elinaikansa ei ole varmuudella tiedossa, mutta todennäköisesti hän oli Krateen välittömiä seuraajia ja yksi tämän kriittisen koulukunnan johtavia hahmoja Aristarkhoksen seuraajia vastaan.

## Teokset

Herodikoksen teoksia olivat jo mainitun epigrammin lisäksi ainakin seuraavat:

* *Koomilliset kirjoitukset* () – Teos komediasta. Sen esikuva oli Asklepiades Tragiloslaisen tragediaa käsitellyt teos *Traagilliset kirjoitukset* ().
* *Filosokratesta vastaan* ()
* *Sekalaiset muistiinpanot* ()

## Lähteet
Munka-Ljungby

**Munka-Ljungby** on taajama Ängelholmin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 3&nbsp;687 asukasta.

## Tunnettuja henkilöitä
* Ida Ölmedal (s. 1989), toimittaja

## Lähteet

## Aiheesta muualla
Vejbystrand

**Vejbystrand** on asuinalue Ängelholmin kunnassa Skånen läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Ängelholmin keskustaajaman kanssa.

## Lähteet

## Aiheesta muualla
Asklepiades Myrleialainen

**Asklepiades Myrleialainen** (, ; 100-luku/1. vuosisata eaa.?) oli antiikin kreikkalainen historioitsija ja grammaatikko, joka oli kotoisin Bithynian Myrleiasta tai Nikaiasta.

## Elämä

Asklepiades oli Diotimoksen poika ja Apollonios Rhodoslaisen oppilas, ja eli suurin piirtein samaan aikaan kuin Pompeius Suuri. *[[Suda]]* sijoittaa hänet lähes vuosisataa aiemmaksi, mistä jotkut modernit tutkijat ovat päätelleet, että Myrleiassa olisi ollut kaksi Asklepiadesta, joista toinen olisi ehkä ollut toisen poika tai pojanpoika. Nuorempi toimi kieliopin opettajana Roomassa ja on oletettavasti sama henkilö, joka asui jonkin aikaa Hispaniassa toimien kieliopin opettajana.

## Teokset

Jomman kumman myrleialaisen Asklepiadeen nimiin on laitettu seuraavat teokset; niistä on säilynyt nykyaikaan vain joitakin katkelmia:

* *Bithynian historia* () – Bithynian historiaa käsitellyt teos, joka koostui vähintään kymmenestä kirjasta.
* *Grammatiikasta* () – Tutkielma kielioppineista tai kieliopista.
* *Huomautuksia Odysseiasta* () – Teos liittyen Homeroksen *[[Odysseia]]an*.
* *Kratinoksesta* () – Tutkielma Kratinos vanhemmasta tai nuoremmasta.
* *Nestorista* () – Tutkielma Nestorin maljasta.
* Teos Aleksanteri Suuren historiasta, johon Arrianos viittaa.

Nuorempi Asklepiades kirjoitti ainakin seuraavan teoksen:

* *Heimojen kuvaus* () – Kuvaus Hispanian heimoista, johon Strabon viittaa ajoittain.

## Lähteet
Asklepiades Tragiloslainen

**Asklepiades Tragiloslainen** (, ; 400/300-luku eaa.) oli antiikin kreikkalainen grammaatikko, joka oli kotoisin Trailoksesta eli Tragiloksesta Traakiasta.

Asklepiades oli Isokrateen aikalainen ja oppilas. Häntä on kutsuttu tragediakirjailijaksi, mutta todennäköisemmin hän oli grammaatikko ja sofisti. Asklepiades kirjoitti kuusiosaisen teoksen nimeltä *Traagilliset kirjoitukset* (), jossa käsiteltiin kreikkalaisten tragediakirjailijoiden käyttämiä aiheita ja sitä, miten he olivat kukin käsitelleet myyttejä näytelmissään. Se toimi esikuvana Herodikos Babylonlaisen teokselle *Koomilliset kirjoitukset* ().

## Lähteet
Skepparkroken

**Skepparkroken** on entinen taajama Ängelholmin kunnassa Skånen läänissä samannimisessä historiallisessa maakunnassa Ruotsissa. Siellä oli 743 asukasta vuonna 2011.

## Lähteet

## Aiheesta muualla
România liberă

**România liberă** (rom. ’vapaa Romania’) oli romanialainen vuosina 1877–2017 ilmestynyt sanomalehti. Se oli kommunismin kaudella hallituksen pää-äänenkannattaja, ja vuoden 1989 vallankumouksen jälkeen siitä tuli oppositiolehti. Lehden tilaajamäärät tippuivat kuitenkin rajusti, ja vuonna 2010 saksalainen WAZ Media Group myi osuutensa lehdestä romanialaiselle liikemiehelle Dan Grigore Adamesculle, joka joutui myöhemmin vankilaan korruptiorikoksista. Adamescun kuoltua 2017 lehti siirtyi hänen pojalleen, mutta puolet toimittajista siirtyi samana vuonna uuteen *[[Newsweek România]]* -lehteen ja *România liberă* haettiin konkurssiin.
## Lähteet
Revista 22

**Revista 22** on romanialainen aikakauslehti. Se on nimetty Nicolae Ceaușescun diktatuurin päättäneen joulukuun 22. päivän vallankumouksen kunniaksi. Lehden perustivat kommunistivallan ajan toisinajattelijat. *Revista 22* käsittelee yhteiskunnallisia aiheita ja ilmestyy nykyisin paperisena kahden viikon välein.
## Lähteet

## Aiheesta muualla
* Lehden verkkosivut
Ziarul Financiar

**Ziarul Financiar** on romanialainen talouteen ja liike-elämään keskittyvä sanomalehti. Se on perustettu vuonna 1998 ja on linjaltaan liberaali.
## Lähteet

## Aiheesta muualla
* Lehden verkkosivut
Turzańsk

**Turzańsk** on kylä Puolan kaakkoisosassa, Ala-Karpatian voivodikunnan Sanokin piirikunnan Komańczan maalaiskunnassa. Kylä sijaitsee linnuntietä noin 22 kilometriä piirikuntakeskus Sanokista etelälounaaseen ja 75 kilometriä maakuntakeskus Rzeszówista etelään.

Vuonna 2024 kylässä asui 311 ihmistä.

Kylä on tunnettu erityisesti puisesta, Ukrainan kreikkalaiskatoliseen kirkkoon kuuluneesta, vuodesta 1963 lähtien Puolan ortodoksisen kirkon käytössä olevasta arkkienkeli Mikaelin kirkostaan (1801). Kokonaisuuteen kuuluu myös kellotorni (1817). Kirkko lisättiin vuonna 2013 Unescon maailmanperintöluetteloon osana kohdetta Puolan ja Ukrainan Karpaattien puiset tserkvat.

## Lähteet

## Aiheesta muualla
Coolcation

**Coolcation** (engl. *cool*, 'viileä' ja *vacation*, 'loma') on englanninkielinen käsite, jolla viitataan ilmaston lämpenemisen vuoksi pohjoisemmassa ja viileämmässä paikassa vietettyyn lomaan. Sanaa ovat 2020-luvulla käyttäneet markkinoinnissaan erityisesti pohjoismaiset matkailuyrittäjät ja matkailun edistämiskeskukset.

Coolcation-trendi perustuu siihen, että yhä useammat matkailijat etsivät viileämpiä ja rauhallisempia kohteita paetakseen äärimmäistä kuumuutta, helleaaltoja ja metsäpaloja, joita erityisesti Etelä-Euroopan maissa kuten Espanjassa, Italiassa, Kreikassa ja Portugalissa on koettu yhä useammin 2020-luvulla. Euroopan komission laatiman selvityksen mukaan ilmastonmuutos tulee todennäköisesti merkittävästi muuttamaan turismin painottumista Euroopan sisällä kuluvan vuosisadan aikana, kun eteläiset alueet muuttuvat entistä kuumemmiksi ja tukalammiksi, ja matkailu siirtyy yhä enemmän pohjoiseen, erityisesti Pohjoismaihin ja Britteinsaarille.

## Lähteet
Arja Kaitala

**Arja Leena Kaitala** o.s. **Häkkinen** (s. 21. kesäkuuta 1954 Helsinki) on suomalainen eläintieteilijä ja eläinkologian  emeritaprofessori.

Arja Kaitala syntyi professori Sauli Häkkisen ja sairaanhoitaja Helvi Inkeri Keinosen perheeseen. Hänen puolisonsa 1978–1989 oli professori Veijo Kaitala. Arja Kaitala tuli ylioppilaaksi Helsingin yhtenäiskoulusta 1973 ja valmistui Helsingin yliopistosta filosofian kandidaatiksi 1982 ja lisensiaatiksi 1987 ja väitteli siellä filosofian tohtoriksi 1989. 

Kaitala oli tuntiopettaja Helsingin yliopistossa 1983–1987, tutkija Kalifornian yliopistossa Davisissa 1987–1989 ja Tukholman yliopistossa 1990–1998 ja sitten eläinekologian, erityisesti evoluutioekololgian, professori Oulun yliopistossa. Hän on ollut myös Helsingin yliopiston ja Jyväskylän yliopiston dosentti ja hänellä on ollut useita asintuntijatehtäviä. Kaitala on tutkinut muun muassa hirvikärpäsiä ja aloitti ensimmäisenä Suomessa kiiltomatojen tutkimukset.

## Lähteet
Toarp och Tåstarp

**Toarp och Tåstarp** on taajama Ängelholmin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 332 asukasta.

## Lähteet

## Aiheesta muualla
Gazeta Sporturilor

**Gazeta Sporturilor** (lyh. **GSP**) on Romanian luetuin urheilulehti. Se perustettiin vuonna 1924, mutta toisen maailmansodan aikana ja kommunismin kaudella se oli lakkautettuna. Lehti alkoi ilmestyä uudelleen vuonna 1989. Vuodesta 2018 se on kuulunut sveitsiläiseen Ringier-konserniin. *Gazeta Sporturilor* on paljastanut useita korruptiotapauksia romanialaisessa jalkapallossa.
## Lähteet

## Aiheesta muualla
* Lehden verkkosivut
Voltigeur-luokka

**Voltigeur-luokka** oli Ranskan laivaston kahden vuosina 1908–1909 vesille lasketun 450 tonnin hävittäjän muodostama alusluokka ensimmäisessä maailmansodassa.

## Suunnittelu
Alusluokan propulsiojärjestelmä poikkesi edeltäneestä Spahi-luokasta. Luokan aluksilla oli kolme akselia, joihin kahteen oli kytketty turbiinimoottori ja yhteen mäntämoottori. Alukset muistuttivat ulkoisesti Spahi-luokkaa, mutta niissä oli neljä tasaisin välein aluksen etuosassa olevaa savuhormia. Syynä tähän oli konehuoneiden siirto kattilahuoneiden taakse.

## Alukset
Alukset sisältyivät vuoden 1906 budjettiin.

## Lähteet
*
*

### Viitteet
Uzenice

**Uzenice** on kunta Etelä-Böömin läänissä Tšekissä. Se sijaitsee Strakonicen piirikunnan pohjoisosassa. Vuonna 2017 kunnassa asui 118 henkilöä.

## Maantiede
Uzenice sijaitsee Etelä-Böömin läänissä aivan Keski-Böömin läänin rajalla. Matkaa Příbramin, Strakonicen ja Písekin kaupunkeihin on kuhunkin noin 30 kilometriä.

## Historia
Uzenice mainitaan ensimmäistä kertaa kirjallisissa lähteissä vuonna 1227. Sen kartano ja maat kuuluivat vuosisatojen aikana usealle eri aatelisperheille. Chobotia kohti kulkevan tien varrelle pystytettiin barokkityylinen risti vuonna 1711 ja Uzenicen keskustan kappeli rakennettiin 1800-luvun lopulla. Kylän keskustassa vuonna 1938 paljastettu Tomáš Garrigue Masarykin muistomerkki on siitä harvinainen, että se pysyi paikallansa sekä Tšekkoslovakian natsimiehityksen, että sitä seuranneen kommunistiajan.

## Palvelut
Uzenicen keskustassa sijaitsee olutravintola sekä kunnanvirasto.

## Lähteet

## Aiheesta muualla
Saltykovin palatsi

**Saltykovin palatsi** (, kutsutaan myös Grottenin taloksi) on uusklassinen palatsi, joka sijaitsee Palatsirantakadun ja Millionnaja-kadun välissä Pietarissa. Se rakennettiin arkkitehti Giacomo Quarenghin suunnitelmien mukaan 1780-luvulla. Muutama kuukausi ennen kuolemaansa Katariina II Suuri lahjoitti rakennuksen pojanpoikiensa Aleksandrin ja Konstantinin opettajalle, kenttämarsalkka, ruhtinas Nikolai Saltykoville (1736–1816).

## Historia

Katariina II Suuri lahjoitti tontin aluksi henkilökohtaiselle sihteerilleen Pjotr Soimonoville, joka myi sen pian kauppias Philipp Groottenille (1748–1815). Jälkimmäinen pyysi arkkitehti Giacomo Quarenghia rakentamaan hänelle palatsin jonka uusklassinen julkisivu näkyy edelleen Nevan toiselta puolelta.

Vuonna 1793 Grootten myi palatsin toiselle kauppiaalle, Thomas Sieversille, joka myi sen edelleen ruhtinatar Jekaterina Petrovna Bariatinskajalle.

Vuonna 1796 kartano siirtyi Maltan ritarikunnan väliaikaisen päällikön kreivi Nikolai Saltykovin omaisuudeksi. Yli vuosisadan ajan vuosina 1796–1918 kartano pysyi Saltykov-suvun omaisuutena.

Vuonna 1828 Saltykovit vuokrasivat kartanon täysin kalustettuna. Itävallan keisarikunnan hallitus vuokrasi sen Pietarin suurlähetystökseen. Syyskuusta 1831 lähtien Saltykovin kartano oli yhdentoista vuoden ajan Itävallan suurlähettiläs Charles-Louis de Ficquelmontin (1777–1857) asuinpaikka.

Saltykovin kartanosta tuli kahden aikakautensa kuuluisimman salongin pitopaikka: iltaisin Ficquelmontin vaimo Dolly Ficquelmontin (1804–1863) emännöimä salonki ja aamupäivisin toisen, jota isännöi hänen äitinsä Jelizaveta Hitrovo, marsalkka Mihail Kutuzovin tytär. Kreivi kutsuttiin takaisin Wieniin vuonna 1840, mutta Itävallan hallitus jatkoi Saltykovin kartanon vuokraamista vuoteen 1855 asti.

Toisen ja kolmannen kerroksen vuokrasi tanskalainen diplomaatti Otten Plessen. Vuonna 1863 Britannian hallitus vuokrasi Saltykovin kartanon ja siitä tuli Britannian suurlähetystö vuoteen 1918 asti.

## Arkkitehtuuri
Saltykovin palatsi sijaitsee Pietarin keskustassa. Se sijaitsee Suvorovin aukiolla Kolminaisuuden sillan vieressä Nevan etelärannan ja Mars-kentän välissä. Sen virallinen osoite on Palatsirantakatu 4. Rakennuksen julkisivu on Palatsirantakadulle päin ja rakennuksen takana on Millionnaja-katu. Venäläinen aristokratia arvosti palatseissa Nevan puoleista julkisivua, ja Millionnaja-katua pidettiin yhtenä Venäjän keisarikunnan mahtavimmista osoitteista.

Julkisivu on tärkeä esimerkki palladiolaisesta arkkitehtuurista Venäjällä. Tämä ulkomaisten arkkitehtien tuoma tyyli, erityisesti keisarinna Katariina II:n aikana, oli tullut erittäin muodikkaaksi venäläisten aatelisten keskuudessa 1780-luvulla, kun palatsi rakennettiin.

Julkisivu on muotoiltu erittäin yksinkertaisella tavalla, jossa yhdistyvät harmoniset mittasuhteet ja maltillinen ornamentikka eli koristelu, kuten Nevan puoleinen juhlakerroksen parveke ja palatsin päätykolmiot.

## Lähteet
Super Drift 3D

**Super Drift 3D** on Adobe Flashiin perustuva tietokonevideopeli, joka julkaistiin 22.heinäkuuta 2011. Pelin kehitti RumbleSushi 3D vuosina 2010-2011, ja sen julkaisijoita ovat peliportaali PlayHub, Newgrounds ja Armor Games. Peliä sponsoroivat myös suuret verkkosivustot.

Peli on yleistynyt ja siitä on tullut kultti racing Flash-peli. Peliä on pelannut vuodessa yli 100 miljoonaa ihmistä. Peli sai yleisesti positiivisia arvosteluja, ja sai pian jatko-osan "Super Drift 2" - pelin muodossa.

## Pelaaminen
Super Drift 3D on ajopeli painottaen drift. Pelissä on valittavana kolme rataa ja viisi autoa (yksi auto on lukittu ja avataan, kun pelaaja voittaa Neon Good Times-radan), valittavana on myös kaksi pelitilaa: arcade ja time trials. Auton ja radan valinnan jälkeen pelaaja voi valita vaikeustyypin: Easy mode tai expert mode. Konetta ohjataan nuolinäppäimillä ja joissakin versioissa WASD-näppäimillä.

## Lähteet
Milla Granlund

**Milla Granlund** (s. 7. tammikuuta 2005) on suomalainen salibandyn pelaaja, pelipaikaltaan hyökkääjä. Hän on aiemmin pelannut myös jääkiekkoa liigatasolla.

Granlund pelasi jääkiekon Naisten Liigassa Turun Palloseuran joukkueessa kausina 2020–2022. Hän teki 35 runkosarjaottelussa kolme maalia ja sai neljä syöttöpistettä sekä pelasi yhdeksän pudotuspeliä ilman tehopisteitä.

Granlund on edustanut salibandyn F-liigassa turkulaista FBC Loistoa vuoden 2022 pudotuspeleistä vuoteen 2024 saakka ja Turun Palloseuraa kaudesta 2024–2025 alkaen. Hän on pelannut liigassa kauden 2024–2025 loppuun mennessä 59 runkosarjaottelua, joissa hän on tehnyt 58 maalia ja antanut 27 maalisyöttöä, sekä 26 pudotuspeliä, joissa hän on tehnyt 12 maalia ja saanut 14 syöttöpistettä. Hän saavutti SM-pronssia vuonna 2024 ja SM-hopeaa vuonna 2025. Jälkimmäisellä kaudella hän oli pudotuspelien pistepörssissä toinen joukkuetoverinsa Meri-Helmi Höynälän jälkeen. Granlundin kasvattajaseura on Salon Palloilijat.

Granlund saavutti hopeaa alle 19-vuotiaiden maailmanmestaruuskilpailuissa 2024. Hän oli joukkueen kapteeni ja teki jatkoaikamaalin välieräottelussa Tšekkiä vastaan. Granlund on pelannut naisten maajoukkueessa marraskuusta 2024 alkaen kuusi ottelua, joissa hän on tehnyt yhden maalin ja antanut neljä maalisyöttöä.

Suomen Salibandyliitto palkitsi Granlundin vuoden 2024 tyttöpelaajana.

## Lähteet
Lentopisteet

**Lentopisteet** ovat lentoyhtiöiden kanta-asiakkailleen tarjoamia henkilökohtaisia bonuksia. Niitä kertyy lennoista, ja asiakkaat voivat käyttää niitä lentomatkoihinsa liittyviin kuluihin.

Kun asiakas on liittynyt lentoyhtiön maksuttomaan kanta-asiakasohjelmaan ja käyttänyt jäsennumeroaan lentoja varatessaan, hänelle kertyy lentopisteitä sen mukaan, mitä kauemmas hän lentää, tai maksun suuruuden mukaan. Lentopisteitä voi saada myös käyttämällä lentoyhtiön luottokorttia muihin ostoksiin.

Lentopisteitä voi käyttää esimerkiksi lentojen maksamiseen, turistiluokan vaihtamiseen business-luokkaan, hotelli- ja ravintolakortteihin, autonvuokraukseen tai tavarapalkintoihin.

Jotkin lentoyhtiöt ovat muodostaneet suuria alliansseja, joilla on yhteinen lentopistejärjestelmä. Kolme suurinta allianssia ovat Oneworld, Star Alliance ja Sky Team.

Ensimmäisinä lentoyhtiöinä nykymuotoiset lentopistejärjestelmät ottivat käyttöön yhdysvaltalaiset American Airlines ja United Airlines toukokuussa 1981. Pieni Texas International Airlines oli käyttänyt omaa matkustuskilometreihin perustuvaa bonusjärjestelmäänsä jo vuodesta 1979. Yhdysvalloista järjestelmä levisi 1980-luvulla ja 1990-luvulla muualle maailmaan.

## Lähteet
Tetrametyylilyijy

**Tetrametyylilyijy** (C4H12Pb) on organolyijy-yhdisteisiin kuuluva orgaaninen yhdiste. Yhdistettä on käytetty bensiinin lisäaineena estämään nakutusta.

## Ominaisuudet, valmistus ja käyttö
Huoneenlämpötilassa tetrametyylilyijy on väritöntä nestettä. Yhdiste on käytännöllisesti katsoen veteen liukenematonta, mutta liukenee muun muassa etanoliin sekä alifaattisiin ja aromaattisiin hiilivetyihin. Tetrametyylilyijy on hyvin myrkyllistä ja altistumisesta voi seurata oireina huonovointisuutta, päänsärkyä ja kouristuksia. Yhdiste voi useiden altistumiskertojen seurauksena vaurioittaa keskushermostoa.

Tetrametyylilyijyä valmistetaan lyijyn ja natriumin metalliseoksen ja metyylikloridin reaktiolla. Muita tapoja ovat lyijyn ja metyylilitiumin tai metyylimagnesiumbromidin reaktio.

Tetrametyylilyijy lisää bensiinin oktaanilukua ja sen vuoksi se estää nakutusta. Yhdistettä onkin käytetty tetraetyylilyijyn tavoin polttomoottorien nakutuksenestoaineena, usein myös tetraetyylilyijyn kanssa seoksena.

## Lähteet
Jafar Hassan

**Jafar Hassan** (; s. 1968), koko nimeltään **Jafar Abd Abdel Fattah Hassan**, on jordanialainen poliitikko, joka toimii Jordanian pääministerinä.

## Tausta ja yksityiselämä
Vuonna 1991 Hassan aloitti työt Jordanian ulkoministeriön palveluksessa. Hän on ollut komennuksella muun muassa Yhdysvalloissa ja Sveitsissä. Vuosina 2006–2009 hän toimi hovin kansainvälisten asioiden osaston päällikkönä.

Hassan on naimisissa ja hänellä on kolme lasta.

## Poliittinen ura
Vuosina 2009–2013 Hassan toimi Hassan oli toiminut suunnitteluministerinä, minkä lisäksi hänen vastuullaan oli myös kansainvälinen yhteistyö.

Kun Muslimiveljeskuntaa lähellä oleva islamistipuolue IAF oli menestynyt ennätyksellisen hyvin parlamenttivaaleissa. Kuningas Abdullah II toivoi Hassanin aloittavan avustusohjelman Palestiinan tueksi. Hassan aloitti pääministerinä 15. syyskuuta 2024.

## Kunnianosoituksia

*  Jordanian tähden ritarikunnan suurristi (Jordania)
*  Itsenäisyyden ritarikunnan komentaja (Jordania)
*  Nousevan auringon ritarikunnan 2. luokka (Japani, 2020)
*  Portugalin ansioritarikunnan suurristi (Portugali, 2009)
*  Kruunun ritarikunnan suurristi (Belgia)

Lähde:

## Lähteet
Tanssiryhmä Canela

**Tanssiryhmä Canela** (2001–2015) oli suomalaisen uuden flamencon uranuurtajaryhmä, joka yhdisti perinteisen flamencon energiaa ja nykytanssin ilmaisun keinoja. Ryhmän julkilausuttuna tavoitteena oli luoda maailmantanssia, jota ei voida määritellä tiukasti kansallisista rajoista.

Ryhmään kuuluivat tanssitaiteilijat Erika Alajärvi (2001-2009), Anna Palmio (2001-2015) ja Annatuuli Saine (2001-2015) sekä alkuvuosina myös Soili Moilanen (2001-2002). Ryhmä teki lisäksi tiivistä yhteistyötä niin useiden kansainvälisten kuin kotimaistenkin taiteilijoiden kanssa.

Canelan tuotannot herättivät laajaa huomiota sekä kriitikoiden että yleisön keskuudessa. Heidän tuotantonsa yhdistivät perinteisen flamencon intensiivisen liikekielen nykytanssin kokeilevaan ilmaisuun, ja niissä painottuivat usein syvälliset tunteet sekä monialaisten taidekokemusten rakentaminen. Tuotannoista merkittävimpiä olivat “Espanjalainen sarja” ja “Soolosarja”. Ryhmän esitykset saivat kriitikoilta kiitosta niin niiden intensiivisestä tunteiden ilmaisusta, innovatiivisesta otteestaan kuin ilmaisuvoimastaan ja raikkaudestaan. Ryhmä on esiintynyt kotimaisten areenoiden lisäksi myös Venäjällä, Ruotsissa ja Japanissa.

Canela on toiminut myös koulutuksellisena ja inspiroivana esikuvana flamencon kentällä Suomessa. Ryhmän pyrkimys "nostaa flamenco muun taidetanssin rinnalle" ja luoda maailmantanssia, jota ei voi määritellä tiukkojen kansallisten raja-aitojen kautta, on innostanut uusia sukupolvia kokeilemaan ja kehittämään omaa osaamistaan. Tämä vaikutus näkyy paitsi esityksissä myös laajemmassa (flamenco)tanssiyhteisössä, jossa Canela on ollut edelläkävijä kansainvälisempään ja moniulotteisempaan (flamenco)tanssikulttuuriin siirtymisessä.

## Lähteet
John Watson McCrindle

**John Watson McCrindle** (16. helmikuuta 1825 – 16. heinäkuuta 1913 Westcliff-on-Sea) oli skotlantilainen antiikintutkija, joka käänsi englanniksi useita Intiaa käsitteleviä antiikin kirjoituksia. Hän suoritti tutkintonsa Edinburghin yliopistossa valmistuen kandidaatiksi vuonna 1854 ja maisteriksi seuraavana vuonna. Hän työskenteli opettajana Edinburghin kouluissa vuoteen 1859, jolloin siirtyi Intiaan.

Intiassa McCrindle meni Kalkuttaan, jossa hän seurasi George Smithiä Doveton Collegen rehtoriksi vuonna 1859. Sittemmin hän työskenteli valtiolle saaden vuonna 1866 nimityksen Krishnagar Collegen logiikan ja filosofian professoriksi. Seuraavana vuonna hän aloitti Patna Collegen ensimmäisenä rehtorina vuoteen 1880, jolloin siirtyi eläkkeelle. Patnassa hän perusti vaimonsa kanssa alkuperäisväestön tytöille high schoolin.

McCrindle käänsi useita Intiaa käsitteleviä teoksia kreikasta ja latinasta englanniksi. Näihin lukeutuu Arrianoksen *Indica* (1876), Megastheneen katkelmat (1877), *[[Punaisenmeren periplus]]* (1879), Ktesiaan *Indica* (1881/1882), Klaudios Ptolemaioksen *[[Geografia (Ptolemaios)|Geografian]]* Intiaa ja Arianaa käsittelevä osuus (1888) ja Kosmas Indikopleusteen *Kristillinen topografia* (1897). Niiden lisäksi hän teki teokset Aleksanteri Suuren Intian valloituksesta (1893) ja muinaisesta Intiasta klassisissa lähteissä (1901). Hän sai Edinburghin yliopistolta LL.D.-kunniatohtorin arvon vuonna 1898 tunnustuksena teoksistaan.

McCrindle osallistui useiden tieteellisten seurojen toimintaan. Hän oli Royal Asiatic Societyn ja Royal Scottish Geographical Societyn jäsen. Niiden lisäksi hän osallistui Hellenic Societyn toimintaan.

## Teokset
* 
* 
* 
* 
* 
* 
* 

## Lähteet
Iso-Valkeinen (Rautavaara)

**Iso-Valkeinen** on saareton järvi Rautavaaralla Pohjois-Savossa. Sen pinta-ala on 1,1 neliökilometriä. Etäisyys Kuopiosta on 62 kilometriä koilliseen.

## Maantiede
Etäisyys Iso-Valkeisen etelärannalta pohjoisrantaan on noin kaksi kilometriä. Järven keskiosassa sijaitsee länsirannalta pistävä Puolivälinniemi ja pohjoisosan muodostaa Pohjoispää, joka on hyvin leveäsuinen lahti. Lähes viidesosa Iso-Valkeisesta on vähintään kymmenen metriä syvä. Syvin piste, noin neljätoista metriä, sijaitsee järven eteläosassa.

Iso-Valkeisen rannoilla on pientaloja. Järven eteläpuolitse kulkee maantie 5702.

Iso-Valkeisen lasku-uoma on Valkeisenpuro, joka virtaa etelään Ala-Luostaan (105,8 metriä merenpinnan yläpuolella). Järvien välinen kannas on kapeimmalta kohdaltaan noin 700 metriä leveä.

Iso-Valkeisen vesitilavuus on 6&nbsp;375&nbsp;000 kuutiometriä.

Iso-Valkeinen (04.681.1.004) kuuluu Ala-Luostan alueeseen (04.681), joka on kolmannen jakovaiheen vesistö Vuoksen vesistössä (04). Toinen jakovaihe on Luostanjoen valuma-alue (04.68) ja ensimmäinen jakovaihe on Nilsiän reitin valuma-alue (04.6). Iso-Valkeinen on toiseksi laajin Ala-Luostan alueen kahdeksasta vakavedestä. Laajin on Ala-Luosta ja kolmanneksi laajin on 22-hehtaarinen Lehtolampi.

## Lähteet
Bouclier-luokka

**Bouclier-luokka** oli Ranskan laivaston kahdentoista 800 tonnin hävittäjän muodostama alusluokka ensimmäisessä maailmansodassa.

## Taustaa
Lokakuussa 1907 Counseil Supérieur de la Marine keskusteli kokouksessaan merivoimien hävittäjien vaatimuksista kahden aiemman päätöksen pohjalta. Ensimmäisenä oli päätös, jonka mukaan sukellusveneet luokiteltiin puolustuksellisiksi aseiksi. Toisena oli päätös, jonka mukaan avomerkikelpoisten ja rannikkopuolustukseen tarkoitettujen torpedoveneiden valmistus lopetetaan. Hävittäjien kestoksi oli asetettu 16 vuotta vesillelaskusta, joten laivastolla oli 30 alusta poistumassa 1913–1919. Keskustelun tuloksena todettiin 1909–1919 laivaston tarvitsevan 63 uutta hävittäjää eli kuudesta seitsemään alusta vuosittain.

Neuvosto myös esitti tavoitteeksi alusten merikelpoisuuden parantamista, mikä johti koon kasvuun ja etukannen nostamista ylemmäs. Directeur Central des Constuctions Navales toimitti 28. huhtikuuta 1908 uudet vaatimukset laivastoesikunnalle. Samalla toimitettiin maaliskuisten koeammuntojen tulokset, joiden mukaan 65 millimetrin tykillä ei ole mahdollista aiheuttaa merkittäviä vaurioita edes kevyeen alukseen yli 1&nbsp;000 metrin etäisyydeltä. Ammunnoissa oli käytetty maalina käytöstä poistettua torpedovenettä *Lévrieriä*. Ammunnoissa saatiin kuitenkin vaurioitettua propulsiojärjestelmää lyhyemmiltä ampumamatkoilta.

## Suunnittelu
Suunnittelussa päädyttiin 800 tonnin hävittäjiin, joiden aseistuksena oli kaksi 100 millimetrin tykkiä, joita täydensivät neljä 65 millimetrin tykkiä. Kevyempien tykkien käyttö perusteltiin helpolla käytöllä ja korkealla tulinopeudella. Lisäksi aluksille asennettiin kaksi 450 millimetrin torpedoputkea. Propulsiojärjestelmänä olivat turbiinimoottorit, mutta valmistajien valittavaksi jätettiin moottoreiden ja kattiloiden malli ja sijoittaminen aluksille samoin kuin akseleiden lukumäärä. Kaikkien alusten polttoaineena tuli olla öljy ja nopeuden tuli olla vähintään 31 solmua.

Vaikka propulsiojärjestelmän suunnittelu oli vapaata niin siitä huolimatta pääosa aluksista muistutti ulkoisesti toisiaan, koska kaikissa oli etuosaan sijoitettuna neljä kattilaa konehuoneiden etupuolelle.

## Alukset
Section technique lähetti 31. toukokuuta 1908 tarjoukset telakoille, minkä jälkeen suunnitelmia tarkennettiin. Heinäkuussa  poistettiin mahdollisuus asentaa keulaan torpedoputki. Vuoden 1908 budjettiin suunnitellun kymmenen 450 tonnin hävittäjän tilaukset ja niihin käytettävät varat siirrettiin seitsemän 800 tonnin hävittäjän tilaukseksi.

## Lähteet
*
*

### Viitteet
Hantili I

**Hantili I** oli Heettilläisten kuningas Vanhan Valtakunnan aikana vuosina 1590 eaa.- 1560 eaa. Hantili I nousi valtaan murhattuaan edeltäjänsä ja lankonsa  Mursili I:n. Häntä kuninkaana seurannut Zidanta I oli hänen vävynsä.

## Lähteet
Ukrainan Jaroslav Viisaan kansalliskirjasto

**Ukrainan Jaroslav Viisaan kansalliskirjasto** () on Kiovassa sijaitseva erityiskirjasto, jolla on kansalliskirjaston asema. Aiempi Ukrainan parlamentin kirjasto nimettiin vuonna 2016 Kiovan suurruhtinas Jaroslav Viisaan mukaan.

Vuonna 1866 alkujaan Kiovan venäläisenä kaupunginkirjastona avatun kirjaston kokoelmat sisälsivät vuonna 2015 yhteensä 4,7 miljoonaa nimikettä. Kirjaston päärakennus sijaitsee Kiovan Petšerskin piirissä, kaupungin ydinkeskustassa Eurooppa-aukion (Європейська площа) laidalla osoitteessa vul. Myh’aila Hruševskoho 1. Kirjastolla on myös muita toimipisteitä.

Jaroslav Viisaan kansalliskirjaston eräänä erityistehtävänä on ylläpitää Ukrainan kulttuuria käsittelevää sähköistä aineistoa (Ukrainan kulttuurin e-kirjastoa).


Міська Публічна Бібліотека Київ 1911.jpg| Kiovan kaupunginkirjastona (1911).
Kiev, Hrushevskoho str., 1.JPG|Ukrainan Jaroslav Viisaan kansalliskirjasto Kiovassa.


## Katso myös
* Ukrainan kansalliskirjasto
* Ukrainan kansallinen lastenkirjasto
* Ukrainica

## Lähteet

## Aiheesta muualla

* Національна бібліотека України імені Ярослава Мудрого  (nlu.org.ua)
* Електронна бібліотека "Культура України"  (nlu.org.ua)
* Subject catalogue (Ukrainan kulttuurin e-kirjaston aiheenmukainen sähköisesti saatavilla olevien teosten listaus)  (nlu.org.ua)
Al-Hisn (Jordania)

**Al-Hisn** (, joskus **Al-Husn** tai **Hoson**) on kaupunki Jordanian Irbidin kuvernementissa. Sen asukasluku oli vuoden 2024 lopussa 43&nbsp;073.

## Maantiede

Al-Hisn sijaitsee Jordanian Irbidin kuvernementissa ja se on osa Irbidin piirikuntaa. Irbidin kaupunki sijaitsee hieman al-Hisnista pohjoiseen. Ympäröivällä alueella on lukuisia kukkuloita. Lähellä sijaitsee myös kivilouhoksia.

## Historia
Paikalta on tehty arkeologisia löydöksiä pronssikaudelta roomalaiselle ja bysanttilaiselle kaudelle. Mahdollisesti se on kuulunut aikanaan Dekapoliin ja sen on joskus ehdotettu olevan antiikin Dionin kaupungin sijaintipaikka. Kaupungin nykyinen nimi on arabiaa ja tarkoittaa linnoitusta.

Alueesta tuli aikanaan osa Osmanien valtakuntaa. Vaikutusvaltainen osmanikuvernööri Zahir al-Umar al-Zaydani rakennutti paikalle linnoituksen vuonna 1774 ja paikka sai hallinnnollista merkitystä. 1880-luvulla kaupungin asukkaista noin 4&nbsp;000 oli kristittyjä ja 1&nbsp;200 muslimeja. Kristityistä lähes kaikki olivat ortodokseja.

Vuonna 1968 kaupungin viereen perustettiin Husnin pakolaisleiri Palestiinan Länsirannalta tulleille pakolaisille.

## Väestö
Al-Hisnin asukasluku oli Jordanian tilastokeskuksen mukaan vuoden 2024 lopussa 43&nbsp;073. Paikallinen väestö koostuu edelleen kristityistä ja muslimeista. Monet työskentelevät paikallisilla louhoksilla tai Irbidin kaupungissa.

## Lähteet
Kevyt osasto 2 (jatkosota)

**Kevyt osasto 2** (KevOs 2) oli Suomen maavoimien jatkosodan aikainen yksikkö, joka kuului 14. divisioonaan. Se oli kolmen jalkaväkikomppanian muodostama yksikkö, jossa oli lisäksi esikunta, viesti-, kuljetus- ja huoltojoukkueet. Osastossa oli noin 750 miestä.

## Perustaminen
Kevyt osasto 2 perustettiin 17.-19. kesäkuuta 1941 liikekannallepanossa Kiuruvedellä, ja se koostui pääasiassa Kiuruveden miehistä.

Alkuperäinen KevOs 2 hajotettiin marraskuun alussa 1941, ja suurin osa osaston Kiuruveden nuorista miehistä jatkoi Rukajärven suunnan taistelujoukoissa JR 10:n ja RjP 6:n riveissä. Kevyt Osasto sai täydennystä vanhemmasta ikäluokasta, joista keväällä 1942 suurin osa kotiutettiin. 

## Taisteluista

14. divisioona, johon KevOs 2 kuului, keskitettiin sodan alussa Lieksan–Kuhmon alueelle. Divisioona valtaa 7. heinäkuuta 1941 Repolan kohtaamatta enää mainittavaa vastarintaa. Tässä vaiheessa divisioonan esikunta käskee suoritettavaksi tiedusteluretken, jota on käytetty Rukajärven tie -elokuvan käsikirjoituksen lähtökohtana. Kaksi joukkuetta KevOs 2:sta johtajanaan luutnantti Pentti Perttuli (elokuvassa Perkola) lähtee kiertämään Lieksajärven oikealta puolelta sen toiselle rannalle selvittämään vihollisen olinpaikkoja ja liikenneyhteyksiä. Retki alkoi 8. ja päättyi 11. heinäkuuta, ja sen tuloksena Perttulin johtamat kaksi joukkuetta olivat ottaneet haltuun suuren ja tärkeän erämaakaistan, minkä tiedon turvin divisioona saattoi jatkaa matkaansa.

## Komentaja(t)

* Kapteeni Toivo Hannila (KevOs 2)
** Luutnantti Esko Pallasvirta (1./KevOs 2)
**

## Lakkauttaminen
Kevyt Osasto 2 lakkautettiin 26. heinäkuuta 1942.

## Lähteet
Luettelo Jordanian pääministereistä

**Jordanian pääministeri** () on Jordanian hallituksen johtaja. Jordanian kuningas nimittää pääministerin.

Pääministerin, siinä missä muidenkin ministerienkin, tulee olla Jordanian kansalainen ja ennen virallista nimitystä pääministeriksi henkilön tulee vannoa vala, joka on seuraavanlainen:Vannon Kaikkivoipan Jumalan nimeen olevani uskollinen kuninkaalle, tukea perustuslakia, palvella kansakuntaa ja täyttää minulle luotetut velvollisuudet tunnollisesti.

## Luettelo pääministereistä

## Lähteet
Potockin palatsi

**Potockin palatsi** () on Ukrainan Lvivin keskustan Halytšin piirissä sijaitseva, vuosina 1880–1890 rakennettu neoklassista tyyliä edustava palatsirakennus. Se rakennettiin Itävalta-Unkarin aikana, Galitsian kuvernöörinä vuosina 1875–1883 toimineen puolalais-itävaltalaisen kreivi Alfred Józef Potockin käskystä. Palatsissa toimii nykyään Ukrainan suurimpiin kuuluva taidemuseo, Lvivin kansallinen taidegalleria.

## Lähteet
Sirkka-Liisa Heiskanen

**Sirkka-Liisa Heiskanen** (o.s. **Oksanen**, 1. maaliskuuta 1926 – 11. syyskuuta 1990) oli suomalainen näyttelijä ja puheopettaja. Hän näytteli Tampereen Teatterissa 1950-luvulla ja toimi Suomen teatterikoulun puheopettajana vuodesta 1958. Hänellä oli myös sivuosia muutamissa suomalaisissa elokuvatuotannoissa.

## Ura
Sirkka-Liisa Heiskasen vanhemmat olivat toimitusjohtaja Janne Oksanen ja Martta Lehtinen. Hänen puolisonsa oli Suomen Kansallisteatterin lavastaja Pekka Heiskanen vuodesta 1953. Sirkka-Liisa Heiskanen kirjoitti ylioppilaaksi 1945, minkä jälkeen hän suoritti opintoja Helsingin yliopistossa 1945–1950. Hän suoritti logonomin tutkinnon Suomen Puheopistossa 1951. Suomen teatterikoulun Heiskanen kävi 1950–1953. Myöhemmin 1950-luvulla ja 1960-luvulla hän oli tohtori Kaarlo Marjasen yksityisoppilaana. 1960-luvun puolivälissä hän otti koti- ja ulkomaisia äänenkäytön ja puheilmaisun opintoja. Heiskanen aloitti Suomen teatterikoulun vakituisena puheopettajana vuonna 1958. Hän toimi niin ikään Taideteollisen oppilaitoksen kamerataiteen osaston puheilmaisun opettajana 1963–1966.

Heiskanen työskenteli kiinnitettynä näyttelijänä Tampereen Teatterissa 1953–1956. Hänen roolejaan olivat muun muassa Liisa (*Yö vai päivä*), Anu (*Anu ja Mikko*), Perdita (*Talvinen tarina*), Cordelia (*[[Kuningas Lear]]*) ja Marie (*Tyrskyissä*). Heiskanen osallistui myös Suomen Lausujain liiton yhteisiltoihin ja piti oman lausuntamatineansa vuonna 1967.

Heiskanen näytteli Kyllikin roolin Matti Kassilan ohjaamassa musiikkielokuvassa *[[Maija löytää sävelen]]* (1950). Ville Salmisen ohjaamassa kulkurielokuvassa *[[Tytön huivi]]* (1951) hän oli tyttö sikalassa. Ritva Nuutisen ohjaamassa maaseutuelokuvassa *Amalia* (1973) Heiskasella oli Kertun rooli.

## Lähteet
*
*

### Viitteet
Hannibal-direktiivi

**Hannibal-direktiivi** (), myös **Hannibal-protokolla**, on Israelin puolustusvoimien käyttämä kiistanalainen menettely, jolla pyritään estämään Israelin puolustusvoimien sotilaiden joutuminen vihollisen vangitsemiksi. Erään version mukaan ”kidnappaaminen on lopetettava millä keinoin tahansa, jopa omien joukkojemme iskemisen ja vahingoittamisen uhalla”. 

Direktiivi otettiin käyttöön vuonna 1986, kun useita Israelin puolustusvoimien sotilaita siepattiin Libanonissa, mitä seurasi kiistanalainen vankienvaihto. Direktiiviä ei koskaan julkaistu, ja Israelin sotasensuuri kielsi aiheesta keskustelun lehdistössä ennen vuotta 2003.

## Lähteet
Rörö

**Rörö** on taajama samannimisellä saarella Öckerön kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 253 asukasta vuoden 2023 lopussa.

## Lähteet

## Aiheesta muualla
Hovsta

**Hovsta** on taajama Örebron kunnassa Örebron läänissä Närken historiallisessa maakunnassa Ruotsissa. Taajamassa oli 2&nbsp;734 asukasta vuoden 2023 lopussa.

## Lähteet

## Aiheesta muualla